Universis presentes litteras inspecturis, ego Rosa, uxor Morelli dicti Escrivant, de Sancto Dyonisio in Vallibus, notum facio quod ego sponte, provide, sine vi et metu, pro utilitate et necessitate mea, vendo, trado, cedo, concedo et in hereditatem perpetuam quitto pro me et meis heredibus sine reclamatione aliqua in posterum facienda venerabili viro domino episcopo Eduensi quamdam peciam terre mee, sitam in finagio Sancti Dyonisii predicti, juxta vineam que dicitur vinea de Melloto ex una parte, et terram heredum Monini dicti Boler ex altera, precio triginta solidorum Turonensium michi a dicto episcopo solutorum in pecunia numerata et de quibus me teneo plenarie pro pagata. Quare de predicta pecia terre me penitus devestio, etc. Actum et datum anno Domini Mº CCº nonagesimo nono, mense marcio.